《和刘后村杂兴》
宋代·胡仲弓

几年待漏趣朝班，乞得閒身返故山。
公论尽归恩怨外，清谈不落是非间。
屠龙肯信无高手，画虎虽成亦强颜。
马革裹尸徒自壮，争如投老得生还。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。